Document ID: 31999R2370

KOMMISSIONENS FORORDNING (EF) Nr. 2370/1999
af 8. november 1999
om ændring af forordning (EF) nr. 1555/96 om gennemførelsesbestemmelser til ordningen for anvendelse af tillægsimporttolden for frugt og grøntsager
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved forordning (EF) nr. 1257/1999(2), særlig artikel 33, stk. 4, og
ud fra følgende betragtninger:
(1) Kommissionens forordning (EF) nr. 1555/96(3), ændret ved forordning (EF) nr. 2623/98(4), fastsætter tilsyn med indførslen af de i bilaget anførte produkter; tilsynet sker efter de bestemmelser, der er fastsat i artikel 308d i Kommissionens forordning (EØF) nr. 2454/93(5), senest ændret ved forordning (EF) nr. 1662/1999(6), om tilsyn med præferenceindførsler;
(2) artikel 5, stk. 4, i den landbrugsaftale(7), der er indgået i forbindelse med de multilaterale handelsforhandlinger i Uruguay-rundens regi, indeholder kriterierne for fastsættelse af de mængder, som udløser tillægstolden; ifølge disse kriterier og på grundlag af oplysningerne for 1996, 1997 og 1998 bør de mængder, som udløser tillægstolden, ændres for tomater, artiskokker, appelsiner, klementiner, mandariner og lignende krydsninger af citrusfrugter;
(3) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -
UDSTEDT FØLGENDE FORORDNING:
Artikel 1
Bilaget til forordning (EF) nr. 1555/96 affattes som angivet i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. november 1999.

Labels: 3
17
15